# Úradný vestník C 14A/16.

| | ISSN 1977-1037 |
| --- | --- |
| Úradný vestník
  Európskej únie | C 14A |
| | |
| Slovenské vydanie | Informácie a oznámenia | Ročník 6616. januára 2023 |

ISSN 1977-1037

Úradný vestník

Európskej únie

C 14A

Slovenské vydanie

Informácie a oznámenia

Ročník 6616. januára 2023

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Všeobecný súd |
| 2023/C 14 A/01 | Výzva na predkladanie prihlášok | 1 |

Obsah

Strana

V   Oznamy

ADMINISTRATÍVNE POSTUPY

Všeobecný súd

2023/C 14 A/01

Výzva na predkladanie prihlášok

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Všeobecný súd

| 16.1.2023 | SK | Úradný vestník Európskej únie | CA 14/1 |
| --- | --- | --- | --- |

16.1.2023

SK

Úradný vestník Európskej únie

CA 14/1

---

VÝZVA NA PREDKLADANIE PRIHLÁŠOK

(2023/C 14 A/01)

Všeobecný súd je jedným zo súdov, z ktorých sa skladá Súdny dvor Európskej únie. Jeho úloha spočíva predovšetkým v preskúmavaní zákonnosti aktov inštitúcií a orgánov Európskej únie. Z tohto dôvodu sa v sporoch predložených Všeobecnému súdu odráža činnosť týchto inštitúcií a orgánov. Okrem toho sa navrhuje rozšírenie právomocí Všeobecného súdu na návrhy na začatie prejudiciálneho konania podané na základe článku 267 Zmluvy o fungovaní Európskej únie v určitých špecifických oblastiach.

Všeobecný súd v blízkej budúcnosti v súlade s článkom 254 štvrtým odsekom Zmluvy o fungovaní Európskej únie, ako aj článkom 32 Rokovacieho poriadku Všeobecného súdu, uskutoční vymenovanie svojho tajomníka.

Tajomník bude vymenovaný na obdobie šiestich rokov odo dňa nástupu do služby, ku ktorému by malo dôjsť v ideálnom prípade 1. mája 2023.

I.   POVAHA FUNKCIE

Tajomník je pod dohľadom predsedu Všeobecného súdu zodpovedný za prijímanie, odosielanie a ukladanie všetkých písomností, ako aj za ich doručovanie v rozsahu stanovenom Rokovacím poriadkom Všeobecného súdu.

Tajomník pomáha členom Všeobecného súdu pri výkone ich funkcií.

Tajomník uchováva pečate a je zodpovedný za archív. Zabezpečuje uverejňovanie úradných publikácií Všeobecného súdu, najmä Zbierky rozhodnutí, a sprístupňovanie dokumentov týkajúcich sa Všeobecného súdu na internete.

Tajomník za pomoci služieb Súdneho dvora Európskej únie zabezpečuje pod dohľadom predsedu Všeobecného súdu správu, finančné riadenie a účtovníctvo Všeobecného súdu.

Tajomník je zodpovedný za službu pozostávajúcu z približne 70 úradníkov a zamestnancov. Jeho funkcia si vyžaduje preukázanú schopnosť riadenia, osvedčenú príslušnými skúsenosťami v tejto oblasti.

II.   PREDKLADANIE PRIHLÁŠOK

Záujemcovia predložia prihlášku v motivačnom liste, ku ktorému priložia detailný životopis obsahujúci okrem iného úplné údaje o:

| — | štátnej príslušnosti, |
| --- | --- |

—

štátnej príslušnosti,

| — | vysokoškolskom vzdelaní v oblasti práva, a prípadne v iných disciplínach, |
| --- | --- |

—

vysokoškolskom vzdelaní v oblasti práva, a prípadne v iných disciplínach,

| — | jazykových znalostiach, a predovšetkým znalosti francúzskeho a anglického jazyka, |
| --- | --- |

—

jazykových znalostiach, a predovšetkým znalosti francúzskeho a anglického jazyka,

| — | súčasnom a predchádzajúcich povolaniach svedčiacich o príslušných skúsenostiach najlepšie v trvaní aspoň pätnásť rokov, |
| --- | --- |

—

súčasnom a predchádzajúcich povolaniach svedčiacich o príslušných skúsenostiach najlepšie v trvaní aspoň pätnásť rokov,

| — | ako aj o akýchkoľvek iných prípadných skúsenostiach v súdnej a medzinárodnej oblasti. |
| --- | --- |

—

ako aj o akýchkoľvek iných prípadných skúsenostiach v súdnej a medzinárodnej oblasti.

Prihlášky na toto pracovné miesto by mali byť doručené na sekretariát predsedu Všeobecného súdu, a to výlučne elektronickou poštou na elektronickú adresu Secretariat_President-Tribunal@curia.europa.eu, najneskôr 15. februára 2023.

Prihlášky preskúma výberová komisia. Uchádzači, ktorí sa dostanú do užšieho výberu na základe analýzy ich životopisu a motivačného listu, budú pozvaní na pohovor.

Po uskutočnení pohovorov vyhotoví výberová komisia zoznam uchádzačov, ktorých považuje za spôsobilých vykonávať funkciu tajomníka. Tento zoznam sa predloží Všeobecnému súdu na účely vymenovania tajomníka v súlade s článkom 32 ods. 1 Rokovacieho poriadku Všeobecného súdu.

Poznámka: Spracovanie Vašich osobných údajov, nevyhnutné na účely posúdenia Vašej spôsobilosti na funkciu tajomníka, je upravené nariadením Európskeho parlamentu a Rady (EÚ) 2018/1725 (1). Prístup k Vašim údajom majú výlučne osoby zúčastnené na spracovaní Vašej prihlášky, to znamená sudcovia Všeobecného súdu, ako aj predseda a osoby, ktoré mu pomáhajú. Pre informácie týkajúce sa ochrany Vašich údajov sa prosím obráťte na prevádzkovateľa (Secretariat_President-Tribunal@curia.europa.eu) alebo na zodpovednú osobu (Dataprotectionofficer@curia.europa.eu).

---

(1)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---